**Szám**: /2018. MTSZ

**Jegyzőkönyv**

**a Magyar Tűzoltó Szövetség**

**Elnökségi üléséről**

**Helyszín:** Fővárosi Katasztrófavédelmi Igazgatóság I. emeleti Tímár terme

**Időpont:** 2018. október 26., 10.00 óra

**Tárgy**: Magyar Tűzoltó Szövetség Elnökségi ülése

**Jelen vannak:** mellékelt jelenléti ív szerint

**Dobson Tibor tű. dandártábornok, Elnök** köszöntötte a megjelenteket, megállapította a határozatképességet: 5 fő, felkérte jegyzőkönyvvezetőnek Forrai Mártát, hitelesítőnek Vécs Pál alelnököt, jelöltek a felkérést elfogadták. Felolvasta a javasolt napirendi pontokat, amelyhez más javaslat nem hangzott el.

**Határozat:**

A meghívóban javasolt napirendi pontok, jegyzőkönyvvezetőnek Forrai Márta, hitelesítőnek Vécs Pál (**5 igen, 0 nem, 0 tartózkodással**) **egyhangúlag elfogadva**.

*1. Tájékoztató az előző elnökségi ülés (Balatonföldvár) óta eltelt eseményekről*

 *Előterjesztő: elnök*

*2. 2019. évi Munkaterv és 2019. évi Költségvetési tervezet megtárgyalása, elfogadása*

 *Előterjesztő: elnök, gazdasági vezető*

*3. MTSZ Egyenruházati és öltözködési szabályzat elfogadása*

 *Előterjesztő: Vécs Pál ÖTE tagozati alelnök*

*4. A Magyar Tűzoltó Szövetség megalakulásának 150. jubileumi évében történő rendezvények*

 *Előterjesztő: elnök*

*5. Egyebek*

 *- tisztújítás*

**1. napirendi pont: Tájékoztató az előző elnökségi ülés (Balatonföldvár) óta eltelt eseményekről**

**Elnök:** sikeres rendezvényt tartottunk Balatonföldváron, a nemzetközi résztvevők köre erősítette a MTSZ tekintélyét, összetartozását. Sajnos, a rossz időjárás miatt az előre jelzettnél kevesebb volt a résztvevő.

Elnök rövid tájékoztatást adott a 2019-ben tartandó rendezvényekről, előre tervezhető eseményekről.

Hozzászólás, észrevétel nem volt.

**2. napirendi pont: 2019. évi Munkaterv és 2019. évi Költségvetési tervezet megtárgyalása, elfogadása**

A munkaterv és költségvetési tervezet kapcsán kérte az elnökség felhatalmazását arra, hogy azokat a megyéket, akik még egyik támogatási részlettel sem számoltak el, kérje a támogatási összegről történő lemondásukat.

**Határozat:**

Elnökség tagjai **egyhangúlag (5 igen, 0 nem, 0 tartózkodással**) megszavazták Elnök kérését.

**Hegymegi Ildikó gazdasági vezető:** részletesen tájékoztatta az elnökséget a 2019. évi költségvetési tervezet várható kiadásairól, kiemelve a rendezvényekre és bizottsági támogatásokra fordítandó költségeket.

**Elnök** tájékoztatta az elnökséget, hogy a Küldöttgyűlés november 23-ra tervezett időpontja módosult, az új időpont november 30, 14,30 órai kezdéssel az FKI II. emeleti Dísz termében.

A rendezvényre Dr. Góra Zoltán tű. vezérőrnagy, BM OKF főigazgató úr meghívását tervezi, valamint Szent Flórián emlékérem elismerés átadását Nyers István és Lantos József részére (Kóka ÖTE).

Hozzászólás, észrevétel nem volt, ezért Elnök javasolta a Munkaterv és a Költségvetés Küldöttgyűlés elé terjesztését.

**Határozat:**

**Elnökség tagjai egyhangúlag (5 igen, 0 nem, 0 tartózkodással)** megszavazták a 2019. évi Munkaterv tervezet és 2019. évi Költségvetési tervezet Küldöttgyűlés elé terjesztését.

**3. napirendi pont: MTSZ Egyenruházati és öltözködési szabályzat elfogadása**

Elnök megköszönte Vécs Pál alelnök munkáját a szabályzat kidolgozásában, kérte a végleges változat átolvasását és az OKF-fel történő egyeztetést aláírás előtt.

Hozzászólás, észrevétel nem volt elnökség részéről.

**4. napirendi pont: A Magyar Tűzoltó Szövetség megalakulásának 150. jubileumi évében történő rendezvények**

**Elnök** ismertette az elnökséggel a tervezet főbb pontjait, kiemelve, hogy a jubileumi rendezvények miatt felvettük a kapcsolatot a török nagykövetséggel. Segítséget kaptunk a török tűzoltósággal való együttműködés kialakításához, egy esetleges törökországi kiutazáshoz gróf Széchenyi Ödön sírjának megtekintésére.

**5. napirendi pont:** **Egyebek**

**Elnök** javasolta 2020. szeptemberében megtartani MTSZ tisztújítását a 150 éves évfordulóhoz kapcsolódó események miatt.

A meghívások, egyéb programokról szólva kiemelte a Kárpát-medencei Tűzoltó Együttműködési bizottság működését Csóka Károly vezetővel az élen.

**Elnök** szólt még a megyei honlapok kezeléséről, látogatottságáról.

A kialakított levelezőrendszer elemzésénél kiemelte az infokommunikáció, az egységes arculat fontosságát.

**Balog László ÖTOSZ elnök** javasolt legalább félnapos képzést a honlapok technikai kezeléséről, valamint az MTSZ honlap látogatottsági mértékéről érdeklődött.

**Elnök válasza**: fel kell mérni a továbbképzési igényeket időponti javaslattal együtt, amelyre 2019. I. negyedév lenne az alkalmas.

**Balog László:** A 40 órás alapképzés kapcsán felvették a kapcsolatot a távoktatási képzéssel, az új képzési programot elküldi majd véleményezésre, valamint fontosnak tartja önkormányzati tűzoltóságok finanszírozásnak biztosítását a további zavartalan működés érdekében.

Elnök válaszában megköszönte az ÖTOSZ javaslatait.

Más kérdés, hozzászólás nem hangzott el, Elnök megköszönte a részvétel, az ülést bezárta.

Kmf.

 .........................................................

**Dobson Tibor tű. dandártábornok, elnök**

**……………………………………… ……………………………………..**

 **Vécs Pál alelnök/hitelesítő Forrai Márta jegyzőkönyv-vezető**